CELEX: 32017R0793
Language: fi
Date: 2017-05-10 00:00:00
Title: Komission täytäntöönpanoasetus (EU) 2017/793, annettu 10 päivänä toukokuuta 2017, asetuksen (EY) N:o 180/2008 muuttamisesta siltä osin kuin on kyse yhteisön vertailulaboratorion nimeämisen kestoajan jatkamisesta muita hevoseläinten tauteja kuin afrikkalaista hevosruttoa varten (ETA:n kannalta merkityksellinen teksti. )

11.5.2017   
            
            
               FI
            
            
               Euroopan unionin virallinen lehti
            
            
               L 120/5
            
         KOMISSION TÄYTÄNTÖÖNPANOASETUS (EU) 2017/793,
   annettu 10 päivänä toukokuuta 2017,
   asetuksen (EY) N:o 180/2008 muuttamisesta siltä osin kuin on kyse yhteisön vertailulaboratorion nimeämisen kestoajan jatkamisesta muita hevoseläinten tauteja kuin afrikkalaista hevosruttoa varten
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 2009/156/ETY (1) ja erityisesti sen 19 artiklan d alakohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 180/2008 (2) nimettiin Ranskassa toimiva Agence nationale de sécurité sanitaire de l'alimentation, de l'environnement et du travail -laitos (ANSES) ja sen eläinten terveyttä ja hevoseläinten tauteja käsittelevät laboratoriot EU:n vertailulaboratorioksi muita hevoseläinten tauteja kuin afrikkalaista hevosruttoa varten, ja mainitun asetuksen liitteessä vahvistettiin sen toimet, tehtävät ja menettelyt hevoseläinten infektiotautien taudinmäärityksestä jäsenvaltioissa vastaavien laboratorioiden kanssa käytävässä yhteistyössä.
            
         
               (2)
            
            
               Asetuksessa (EY) N:o 180/2008, sellaisena kuin komissio hyväksyi sen vuonna 2008, Agence française de sécurité sanitaire des aliments -laitos (AFSSA) nimettiin EU:n vertailulaboratorioksi muita hevoseläinten tauteja kuin afrikkalaista hevosruttoa varten aluksi 30 päivänä kesäkuuta 2013 päättyväksi viisi vuotta kestäväksi ajanjaksoksi. Komission asetuksella (EU) N:o 208/2011 (3) päivitettiin asetus (EY) N:o 180/2008 laitoksen nimen eli Agence nationale de sécurité sanitaire de l'alimentation, de l'environnement et du travail (ANSES) suhteen. Asetuksella (EY) N:o 180/2008, sellaisena kuin se on muutettuna komission täytäntöönpanoasetuksella (EU) N:o 72/2013 (4), jatkettiin ANSES-laitoksen nimeämisen kestoaikaa 30 päivänä kesäkuuta 2018 päättyvällä viiden vuoden ajanjaksolla.
            
         
               (3)
            
            
               ANSES on yli kahdeksan vuoden ajan huolehtinut toimistaan, tehtävistään ja menettelyistään ja näin ollen parantanut merkittävästi kansallisten vertailulaboratorioiden valmiuksia huolehtia hevoseläinten tiettyjen tautien taudinmäärityksistä ja erotusdiagnooseista.
            
         
               (4)
            
            
               Jotta varmistetaan määritys- ja diagnoositulosten korkea laatu ja yhtenäisyys unionissa, on tärkeää, että ANSES jatkaa tehtäviensä hoitamista vielä viisi vuotta muita hevoseläinten tauteja kuin afrikkalaista hevosruttoa varten nimettynä EU:n vertailulaboratoriona.
            
         
               (5)
            
            
               Sen vuoksi asetusta (EY) N:o 180/2008 olisi muutettava.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 180/2008 1 artiklan 1 kohdassa päivämäärä ”30 päivän kesäkuuta 2018” päivämäärällä ”30 päivän kesäkuuta 2023”.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä toukokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 192, 23.7.2010, s. 1.
   
      (2)  Komission asetus (EY) N:o 180/2008, annettu 28 päivänä helmikuuta 2008, yhteisön vertailulaboratoriosta muita hevoseläinten tauteja kuin afrikkalaista hevosruttoa varten ja Euroopan parlamentin ja neuvoston asetuksen (EY) N:o 882/2004 liitteen VII muuttamisesta (EUVL L 56, 29.2.2008, s. 4).
   
      (3)  Komission asetus (EU) N:o 208/2011, annettu 2 päivänä maaliskuuta 2011, Euroopan parlamentin ja neuvoston asetuksen (EY) N:o 882/2004 liitteen VII, komission asetuksen (EY) N:o 180/2008 ja komission asetuksen (EY) N:o 737/2008 muuttamisesta EU:n vertailulaboratorioiden luetteloiden ja nimien osalta (EUVL L 58, 3.3.2013, s. 29).
   
      (4)  Komission täytäntöönpanoasetus (EU) N:o 72/2013, annettu 25 päivänä tammikuuta 2013, asetusten (EY) N:o 180/2008 ja (EY) N:o 737/2008 muuttamisesta siltä osin kuin on kyse siitä ajanjaksosta, joksi tietyt laboratoriot nimetään EU:n vertailulaboratorioiksi (EUVL L 26, 26.1.2013, s. 9).